**ООУ „Гоце Делчев’’ -Општина Аеродром**

**Соработка со родители во подрачјето :Професионална ориентација на ученици од IX-те одд.**

**Предавање : Улогата на родителот во изборот на професија на своите деца**

**Драги родители!**

Со завршувањето на основното образование, вашите деца се на прагот на донесување на одлука која е од големо значење-Каде да се продолжи образованието?

За еден млад човек со навршени 15 год.тешко е самостојно да ја донесе оваа важна животна одлука и најчесто на родителите им останува да ја имаат улогата во изборот.

Во оваа улога родителите треба да ги потикнат децата на размислување што тие навистина би сакале да бидат.На овој проблем му даваме особена важност затоа што на работното место човекот поминува голем дел од неговиот живот.

Работното место треба да биде извор на задоволство, за човекот да биде продуктивен и да постигнува успех во работата. Последиците од несоодветни одлуки при избор на занимањето можат да се манифестираат со напуштање на училиштето, недостаток на мотивација и посветеност, незадоволство од себе или од околината.

Затоа изборот на професијата треба да се изврши согласност способностите кои вашите деца ги поседуваат.

Една од најчесто направените грешки на родителите при изборот на занимање за нивното дете е наметнувањето на своите неисполнети желби од младоста поради што децата се изложени на голем притисок за исполнување на родителските очекувања.Во тој случај, се врши влијание врз децата да го изучуваат тоа што нивните родители го замислиле или го сакаат.

 Друга грешка, која се прави во изборот на занимање, е кога на детето му е дозволено само да одлучува што сака, па така тоа ќе се запише во училиште кое е популарно меѓу врсниците и 90% од  неговата генерација се запишува .

Во секој случај, родителите треба да влијаат позитивно врз децата со разговор, во кој заеднички ќе откријат што детето го интересира, кои се неговите цели за во иднина, и која е неговата работа од соништата.

Оваа одлука е многу важна, а родителите треба да разберат дека нивното дете има сопствен животен пат, кој можеби се разликува од нивниот, и не мора нужно да ги следи нивните желби и очекувања.

Многу е битно во овие периоди да се разговара со детето, да се даде насока и да се избегне чекање до последен момент пред упис во средно училиште да се донесе особено ваква важна одлука бидејќи сето тоа може да предизвика аксиозност,стрес кај детето.

Затоа почитувани родители, ваша главна задача во овој процес е да му бидете подршка и да му помогнете на своето дете да стане самостојна личност и да го направи најдобриот избор за своето занимање.

По потреба побарајте и стручна помош од специјализирано советодавно лице кое е стручно во оваа проблематика.

**Неколку мали едноставни совети до родителите:**

* Бидете инволвирани во процесот на донесувањето на одлуките, но не контролирајте ги одлуките
* Советувајте, но не одлучувајте
* Дадете своја поддршка, но не доминирајте бидејќи кога децата ја чувствуваат поддршката и љубовта на своите родители имаат поголема самодоверба во своите способности , а чувствуваат и поголема самодоверба.

Помогнете им да стекнувнат на способности за самостојно донесување на одлуки.

**Подготвиле: Стручните соработници при ООУ „Гоце Делчев ‘’- Општина Аеродром**